OpenLLM-France/wikimedia huggingface dataset:
# Fenazepam

El fenazepam és una benzodiazepina sintètica que s'utilitza comunament a Rússia i alguns països d'Europa de l'Est per al tractament de trastorns d'ansietat, trastorns de pànic i trastorns convulsius. També s'ha utilitzat per tractar l'alcoholisme i l'insomni. No està aprovat per al seu ús en molts països, inclosos els Estats Units, ja que ha estat relacionat amb efectes secundaris greus i un alt risc de dependència. També s'utilitza com a droga recreativa pel seu efecte sedant i relaxant.

## Història

Es va desenvolupar a la Unió Soviètica el 1975 i ara es produeix a Rússia i alguns països de la CEI.

## Propietats

La fórmula química del fenazepam és ${\ce {C15H10BrClN2O}}$, és un compost químic de la classe de les benzodiazepines. Com altres benzodiazepines, el fenazepam (7-bromo-5-(2-clorofenil)-1,3-dihidro-1,4-benzodiazepin-2-ona) es compon d'un anell de benzè fusionat a un 1,4-d'anell de diazepina. Un anell de 2-clorofenil s'uneix a la posició 5 i un brom s'uneix a la posició 7. El seu pes molecular és de 349,6 g/mol.

## Usos

El fenazepam es comercialitza amb el nom d'Arpazepam s'utilitza en el tractament de diversos trastorns mentals com l'esquizofrènia psiquiàtrica i l'ansietat. Es pot utilitzar com a premedicació abans de la cirurgia, ja que augmenta els efectes dels anestèsics. S'empra en el tractament de:neurosi i psicopatia i altres afeccions acompanyades de por, ansietat, augment de la irritabilitat i labilitat emocional; psicosi reactiva breu i síndrome hipocondriasi-senestopàtica; disfunció vegetativa i labilitat vegetativa; insomni; síndrome d'abstinència alcohòlica; epilèpsia del lòbul temporal i epilèpsia mioclònica; hipercinèsia i tics; i espasticitat muscular.

### Efectes secundaris

Els efectes secundaris inclouen singlot, marejos, pèrdua de coordinació i somnolència, juntament amb amnèsia anterògrada que es pot pronunciar a dosis altes. Igual que amb altres benzodiazepines, en cas d'interrupció abrupta després d'un ús prolongat, poden ocórrer símptomes d'abstinència severs, inclosos inquietud, ansietat, insomni, convulsions, i mort, encara que a causa de la seva vida mitjana intermèdia com així també, el dels seus metabòlits actius, aquests símptomes d'abstinència poden trigar dos o més a manifestar-se.

## Referències

* ↑ PubChem. «Phenazepam» (en anglès). [Consulta: 15 gener 2023].
* ↑ «Phenazepam, 1 mg tablets (Arpazepam)» (en anglès americà). [Consulta: 15 gener 2023].
* ↑ hmong.wiki. «Fenazepam IndicacionesyQuímica» (en tai). [Consulta: 15 gener 2023].
# Eye of the Beholder (cançó)

«Eye of the Beholder» és el sisè senzill de la banda estatunidenca Metallica, el segon del seu quart àlbum d'estudi, ...And Justice for All, i el van llançar el 30 d'octubre de 1988.
Les lletres de la cançó tracten sobre la llibertat d'expressió. A banda de la gira per promocionar aquest àlbum, la cançó ja no ha estat interpretada mai més en directe com a tal, no obstant, si que ha format part sempre dels medleys de cançons d'aquest àlbum que sovint van interpretar en concerts durant la dècada del 1990 com a alternativa de les cançons completes. Això s'explica que moltes d'aquestes cançons són difícils d'interpretar en directe per les nombroses parts de guitarra que contenen, i també per la seva llargada i perquè a Hetfield li costat cantar algunes veus agudes de la cançó.

## Referències

* ↑ «Imatge senzill» (en anglès). [Consulta: 8 novembre 2017].
# Micropterix monticolella

Micropterix monticolella és una espècie d'arna de la família Micropterigidae. Va ser descrita per Koslov, l'any 1982.
És una espècie endèmica del Caucas.
Té una envergadura d'uns 8.8mm.

## Referències

* ↑ Micropterix monticolella at The Global Lepidoptera Names Index.
* ↑ «Naturkundliches Informationssystem». Arxivat de l'original el 2016-03-03. [Consulta: 5 octubre 2012].
# Puègmalsinhac

Puèg Malsinhac (en francès Puy-Malsignat) és una comuna (municipi) de França, a la regió de la Nova Aquitània, departament de la Cruesa, al districte de Lo Buçon i cantó de Chénérailles.
La seva població al cens de 1999 era de 194 habitants. Està integrada a la Communauté de communes de Chénérailles.

## Demografia

Evolució demogràfica :
| 1968 | 1975 | 1982 | 1990 | 1999 |
| 244 | 215 | 213 | 194 | 194 |

## Administració

Llista d'alcaldes :
| Període | Identitat | Partit |
| 2001-2008 | Robert Dorot | |
| 2008- | Henri Alhéritière | |

## Referències

* ↑ Toponímia occitana a lemosin.net].
# Chambain

Chambain és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 31 habitants.

## Demografia
### Població

El 2007 la població de fet de Chambain era de 31 persones. Hi havia 16 famílies, de les quals 8 eren unipersonals (8 dones vivint soles i 8 dones vivint soles), 4 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 25 habitatges, 16 eren l'habitatge principal de la família, 7 eren segones residències i 2 estaven desocupats. Tots els 25 habitatges eren cases. Dels 16 habitatges principals, 13 estaven ocupats pels seus propietaris i 2 estaven llogats i ocupats pels llogaters; 2 tenien dues cambres, 4 en tenien tres, 2 en tenien quatre i 7 en tenien cinc o més. 12 habitatges disposaven pel capbaix d'una plaça de pàrquing. A 9 habitatges hi havia un automòbil i a 3 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Chambain el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 8 | 70 a 74 | 0 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 8 | 40 a 44 | 0 |
| 0 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 4 |
| 4 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 18 persones, 12 eren actives i 6 eren inactives. Les 12 persones actives estaven ocupades(7 homes i 5 dones).. De les 6 persones inactives 2 estaven jubilades, 2 estaven estudiant i 2 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa alimentària i 1 d'una empresa de serveis.
L'únic servei als particulars que hi havia el 2009 era un paleta.
L'únic establiment comercial que hi havia el 2009 era una fleca.
L'any 2000 a Chambain hi havia 4 explotacions agrícoles que ocupaven un total de 544 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Nombre d'équipements et de services dans le domaine du commerce en 2009
* ↑ Exploitations agricoles
* Résumé statistique Fitxa resum de dades estadístiques de Chambain a l'INSEE.
* Évolution et structure de la population Fitxa amb el detall de dades de Chambain a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Fellow Workers

Fellow Workers és un àlbum de la cantant i compositora Ani DiFranco i del cantant folk nord-americà Utah Phillips, publicat al 1999.
Aquesta va ser la segona col·laboració entre DiFranco i Phillips, després de The Past Didn’t Go Anywhere al 1996. A diferencia del primer disc, aquest es basa en dos concerts en directe de petit format (unes 40 persones), dels quals va extraure les cançons que conformen el disc.
El disc està enfocat en cançons sindicalistes associades a Treballadors Industrials del Món. "Fellow Workers!" era l'entrada que acostumaven a utilitzar els seus membres als seus discursos públics.
Fellow Workers va ser nominat a Millor Àlbum de Folk Contemporani als Premis Grammy del 1999.

## Referències Històriques

L’àlbum fa referència en gran manera a personatges i esdeveniments històrics, sovint en el context de lluites obreres, com:
* «The Most Dangerous Woman» ⇒ Mary Harris “Mother” Jones
* «Shoot or Stab Them» ⇒ Lucy Parsons
* «Bread and Roses» ⇒ moviment de vagues conegut com a "Pa i roses"
* «Joe Hill» ⇒ Joe Hill

## Personal

* Utah Phillips – veu, guitarra acústica
* Ani DiFranco – veu, guitarra acústica, tenor guitar, guitarra baríton, steel guitar, banjo, mandolina, sansa, percussió
* Julie Wolf – veu, piano Wurlitzer, piano Rhodes, piano, acordió, melòdica, percussió
* Jason Mercer- veu, contrabaix, banjo, percussió
* Daren Hahn – veu, bateria, percussió
* Andrew Gilchrist – veu a «Pie in the Sky»
* Dave Pirner – trompeta a «The Long Memory»
* Ethan Allen – veu a «Dump the Bosses»

### Producció

* Producció – Ani DiFranco
* Enginyeria – Andrew Gilchrist, Philip Broussard, Ethan Allen
* Mescla – Ani DiFranco, Andrew Gilchrist
* Masterització – Chris Bellman
* Disseny – Ani DiFranco, Cheryl Neary
* Fotografia – Scot Fisher, Steven Stone, Andrew Gilchrist

## Referències

* ↑ https://www.allmusic.com/album/fellow-workers-mw0000666720
* ↑ «Entertainment Weekly review». Arxivat de l'original el 2013-06-29. [Consulta: 2 octubre 2021].
* ↑ Robert Christgau Consumer Guide
* ↑ Brackett, Nathan; Christian Hoard. The Rolling Stone Album Guide. New York City: Simon and Schuster, 2004, p. 236-7. ISBN 0-7432-0169-8. «rolling stone ani difranco album guide.»
* ↑ Album reviews at CD Universe
* ↑ «Ani DiFranco and Utah Phillips-Fellow Workers – Righteous Babe Records» (en anglès). [Consulta: 2 octubre 2021].
* ↑ «Winners & Nominees» (en anglès). [Consulta: 2 octubre 2021].
* ↑ «Bread and Roses (Pa i roses)», 01-05-2016. [Consulta: 2 octubre 2021].
# Yvonne Minton

Yvonne Minton (Sydney, Austràlia, 4 de desembre de 1938) és una mezzosoprano australiana.
Després d'estudiar en la seva ciutat natal s'instal·là a Londres, Començà a despuntar al proclamar-se guanyadora del premi Kathleen Ferrier als Països Baixos, el 1961. El 196 debutà al Covent Garden, on treballaria assíduament al llarg dels dotze anys següents. La seva presentació en el Metropolitan de Nova York el 1972, en el festival de Bayreuth el 1974 i en el festival de Salzburg tres anys després la consagraren internacionalment. Treballà en altres grans centres lírics, com les òperes de París, Colònia i Chicago, i abordà amb regularitat pàgines de Mozart i Wagner, si bé freqüentà sobretot obres d'autors de la primera meitat del segle XX: Richard Strauss, Weill, Hindemith, Janáček i Britten, entre d'altres. Participà en l'estrena mundial de The Knot Garden, de Tippett, el 1970, i el 1979 de la versió integra — completada per Cerha — de Lulu, d'Alban Berg, destacà, així mateix, com a solista en oratoris, cantates i música vocal diversa (Berlioz, Gustav Mahler, Arnold Schönberg, Elgar).

## Bibliografia

* AUDITORIUM, volum II, pàgs. 367, Editorial Planeta S. A. ISBN 84-0846525-2
# Ray Cooney

Ray Cooney CBE (nascut el 30 de maig de 1932 a Londres) és un autor dramàtic, actor i productor anglès. És considerat un dels més grans dramaturgs del país pel que fa a comèdies d'entreteniment. Disset de les seves obres han estat estrenades al West End de Londres. Les seves obres s'han traduït i representat arreu a més de 40 llengües diferents.

## Obra dramàtica
### Teatre

* 1961- (amb Tony Hilton) One for the pot.
* 1964 - Chase me, comrade.
* 1965 - (amb Hugh i Margaret Williams) Charlie Girl.
* 1967 - (amb Tony Hilton) Bang bang Beirut.
* 1968 - (amb John Chapman) My Giddy aunt.
* 1968 - (amb John Chapman) Not now, darling.
* 1971 - (amb John Chapman) Move over, Mrs. Markham.
* 1973 - (amb Gene Stone) Why not stay for breakfast?
* 1975 - (amb John Chapman) There goes the bride.
* 1977 - Elvis.
* 1981 - (amb Royce Ryton) Her Royal Highness.
* 1982 - Run for your wife.
* 1984 - Two into one.
* 1986 - (amb Arne Sultan i Earl Barret) Wife begins at forty.
* 1990 - Out of order.
* 1992 - It runs in the family.
* 1994 - Funny Money.
* 2001 - Caught in the net.
* 2005 - (amb Michael Cooney) Tom, Dick and Harry
* 2005 - Time's up - the musical (música de Chris Walker).
* 2008 - Twice upon a Time (música de Chris Walker).

## Estrenes en català

* 1997. Políticament incorrecte (Out of order). Adaptació de Paco Mir, J. L. Martín i Jordi Galceran. Temporada al Teatre Condal de Barcelona.
* 2001. Diner negre (Funny Money), estrenada al Teatre Borràs de Barcelona.
* 2009. La doble vida d'en John (Caught in The net), protagonitzada per Joan Pera i Lloll Bertran. Estrenada al Teatre Condal de Barcelona.
* 2011. Bojos del bisturí (It runs in the family), dirigida per Àngel Llàcer. Estrenada al Teatre Condal de Barcelona.
# Micropterix osthelderi

Micropterix osthelderi és una espècie d'arna de la família Micropterigidae. Va ser descrita per Heath, l'any 1975.
Aquesta espècie es pot trobar a Itàlia, Alemanya, Àustria, Txèquia, Suïssa, Polònia i Dinamarca.
Té una envergadura d'uns 4.7mm els mascles i 5–5.6 mm les femelles.

## Referències

* ↑ Micropterix osthelderi at The Global Lepidoptera Names Index.
# Paratelmatobius poecilogaster

Paratelmatobius poecilogaster és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Nascimento, L.B. & Garcia, P. 2004. Paratelmatobius poecilogaster. Llista Vermella d'Espècies Amenaçades de la UICN 2006. Consulta: 16 de gener de 2008.
# Puègmiçon

Puègmiçon (en francès Puimisson) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Fellsmere

Fellsmere és una població dels Estats Units a l'estat de Florida. Segons el cens del 2000 tenia 3.813 habitants.

## Demografia

Segons el cens del 2000, Fellsmere tenia 3.813 habitants, 865 habitatges, i 718 famílies. La densitat de població era de 277,8 habitants/km².
Dels 865 habitatges en un 52,6% hi vivien nens de menys de 18 anys, en un 66,6% hi vivien parelles casades, en un 8,7% dones solteres, i en un 16,9% no eren unitats familiars. En el 12% dels habitatges hi vivien persones soles el 5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,94 i el nombre mitjà de persones que vivien en cada família era de 4,18.
Per edats la població es repartia de la següent manera: un 33,3% tenia menys de 18 anys, un 15,4% entre 18 i 24, un 32,8% entre 25 i 44, un 13% de 45 a 60 i un 5,5% 65 anys o més.
L'edat mediana era de 26 anys. Per cada 100 dones de 18 o més anys hi havia 149,8 homes.
La renda mediana per habitatge era de 30.395 $ i la renda mediana per família de 31.318 $. Els homes tenien una renda mediana de 19.195 $ mentre que les dones 15.521 $. La renda per capita de la població era de 10.258 $. Entorn del 21,7% de les famílies i el 24,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fellsmere». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Fellsmere». American Fact Finder. Oficina del Cens dels Estats Units, 12-01-2010.
# Wilhelm Frick

Wilhelm Frick (Alsenz, 12 de març de 1877 – Nuremberg, 16 d'octubre de 1946) va ser un destacat membre del Partit Nazi. Va participar en el fallit cop d'estat del Putsch de Múnic, el 8 de novembre de 1923.
Va ser ministre d'Educació de Turíngia des de 1930 i ministre de l'Interior del Govern alemany entre el 1933 i 1943, càrrec que va perdre en favor de Heinrich Himmler, que ja l'havia substituït com a cap de la policia el 1936. En el seu mandat al front del Ministeri de l'Interior es van formular les lleis que van bastir el règim, com el Decret de l'Incendi del Reichstag (1933), que va anul·lar els drets civils i va permetre la supressió dels partits polítics (a excepció del NSDAP), o la Llei de Capacitació (1933), que permetia al Govern l'aprovació de lleis sense la participació del Parlament.
Un cop Himmler el va substituir com a ministre de l'Interior, va esdevenir el càrrec cerimonial de protector de Bohèmia i Moràvia. Fou condemnat a mort en els Judicis de Nuremberg.
# Recuerdos del último viaje

Recuerdos del último viaje és una pel·lícula documental espanyola del 1981 sobre l'Equip Crònica escrita i dirigida per Fernando Calvo. Fou projectada a la 27a SEMINCI.

## Sinopsi

Es tracta d'un curiós documental on es barregen imatges d'obres d'Equip Crònica amb poemes de José Hierro enfocat com les memòries d'un vell republicà que rep el passaport espanyol que se li havia negat durant el franquisme.

## Premis

Va rebre el Mikeldi de Plata en la 24a edició del Zinebi de 1982. També va rebre el 1r Premi de la Biennal de Cinema i Vídeo sobre patrimoni cultural.

## Referències

* ↑ 27ª Semana Internacional de Cine de Valladolid al web de la Seminci
* ↑ La Feria del Libro Viejo se expande por Santander con conferencias, actividades y una proyección en el MAS, La Información, 6 d'agost de 2016
* ↑ Un documental chileno sobre los desaparecidos gana el certamen de Bilbao, El País, 6 de desembre de 1982
* ↑ Edicions al web del Zinebi
* ↑ Resolución de 14 de marzo de 1985, de la Dirección General de Bellas Artes y Archivos, por la que se hace público el fallo emitido por el jurado calificador de la I Bienal de Cine y Video sobre Patrimonio Cultural., BOE del 28 de maig de 1985
# Micropterix paykullella

Micropterix paykullella és una espècie d'arna de la família Micropterigidae. Va ser descrita per Fabricius, l'any 1794.
Aquesta espècie es pot trobar a Itàlia, França, Àustria, i Suïssa.
Té una envergadura d'uns 9-13 mm.

## Referències

* ↑ Micropterix paykullella at The Global Lepidoptera Names Index.
* ↑ A review of Micropterix Hübner, 1825 from northern and central Europe (Micropterigidae)
* ↑ «microlepidoptera.nl». Arxivat de l'original el 2011-02-03. [Consulta: 13 octubre 2012].
# Paratelmatobius

Paratelmatobius és un gènere de granotes de la família Leptodactylidae.

## Taxonomia

* Paratelmatobius cardosoi
* Paratelmatobius gaigeae
* Paratelmatobius lutzii
* Paratelmatobius mantiqueira
* Paratelmatobius poecilogaster

## Referències

* IUCN (anglès)
# Chen Ruolin

Chen Ruolin ((xinès), 12 de desembre de 1992 a Nantong, Jiangsu) és una clavadista xinesa.

## Carrera

Va guanyar les medalles d'or en clavat de 10 metres femení i de clavat sincronitzat de 10 metres als Jocs Olímpics de Beijing 2008 com a part de l'equip de la Xina, després va duplicar el seu rendiment i va obtenir l'or als Jocs Olímpics de Londres 2012.
Al Campionat Mundial de Natació de 2011, celebrat a Xangai, Chen va guanyar dues medalles d'or en clavat de 10 m femení i clavat sincronitzat de 10 m femení (al costat de Wang Hao). Ella es va convertir en la primera clavadista xinesa que obté totes les medalles d'or en els esdeveniments de clavats femenins als Jocs Olímpics, les Copes del Món i els Campionats del Món.

## Referències

* ↑ «Ruoling Chen». Arxivat de l'original el 2012-07-30. [Consulta: 24 juliol 2012].
* ↑ «Olympics diving: Chen Ruolin wins second gold in 10m platform making it the 200th medal acquired by the Chinese team.». BBC Sport, 09-08-2012 [Consulta: 10 agost 2012].

## Enllaços externs

* 2008teamchina Arxivat 2008-08-19 a Wayback Machine.
# Xuriguera

«Xuriguera» té aquests significats:
* Biografia:
** Xuriguera o Xoriguera és el nom d'un llinatge d'arquitectes i escultors establert a Madrid que castellanitzaren el cognom en Churriguera, i que originaren el Xoriguerisme, una etapa i estil arquitectònic.
** Eudald Xuriguera, dirigent obrer català del segle XIX
** Gérard Xuriguera, crític i historiador de l'art
** Joan Baptista Xuriguera i Parramona, escriptor i assagista
** Ramon Xuriguera i Parramona, escriptor i assagista
* Gramàtica: Nom popular del llibre Els verbs conjugats.
* Toponímia:
** Mas La Xuriguera, Masia del terme de Les Planes d'Hostoles, La Garrotxa. Es troba pràcticament sota la cinglera del Far i s'hi pot accedir a peu o mab un vehicle 4x4 des del poble de Les Planes per una pista molt malmesa.
** Mas de Xuriguera, edifici en el terme de Maials, al Segrià
** Mas de Xuriguera de Salsellas a Borredà, en el Parc Natural del Cadí-Moixeró
** Pantà de la Xuriguera, o de la Xoriguera, antic embassament en el curs del torrent de Gaià inaugurat el 1902 per al subministrament d'aigua a Terrassa, que s'esfondrà el 1944 amb vuit morts.
*** El pantà de la Xuriguera és una sardana de Ramon Serrat i Fajula, dedicada al mateix indret
** Torrent de la Xuriguera, denominació alternativa al Torrent Maleït, al Parc Natural de Sant Llorenç del Munt i l'Obac
* Literatura: Premi de narrativa Germans Xuriguera, atorgat pel Centre Comarcal Lleidatà de Barcelona.
# Wilhelm Frimann Koren Christie

Wilhelm Frimann Koren Christie (7 de desembre de 1778 - 10 d'octubre de 1849) va ser un advocat noruec. Va ser membre de l'Assemblea Nacional a Eidsvoll en 1814 i va ser secretari de l'Assemblea Constituent de Noruega.

## Orígens

Va néixer a Kristiansund, Møre og Romsdal, i va passar molts anys de la seva infantesa a Bergen. Va ser fill del mestre Johan Koren Christie (1745-1823) i Anne Thue Brodtkorb (1753-1834). La seva família es remunta a Andrew Davidson Christie (cap. 1620-1694), nascut a Montrose (Escòcia), que es va convertir en ciutadà de Bergen el 1654. Als 10 anys, va ser enviat a assistir a l'Escola de la Catedral de Bergen. Als 16 anys, va ser estudiant a la Universitat de Copenhaguen. El 1799 es va convertir en candidat juridicum.'

## Carrera

Wilhelm F. K. Christie era oficial executiu (kansellisekretær) i cap de l'oficina del govern a Copenhagen. En 1809, amb 30 anys, esdevingué jutge (sorenskriver) a Hordaland. De 1815 a 1825 va ser governador del comtat de Hordaland.
En 1814 va ser representant de Bergen a l'Assemblea Constituent de Noruega. Va ser escollit secretari durant tot el període. Per tant, no va tenir un paper molt important en els debats. Després va participar en l'enviament d'un missatge a Gran Bretanya de Cristià Frederic per tal d'obtenir el suport a la independència de Noruega. Tanmateix, aquest missatge mai no va tenir resposta. A l'octubre es va convertir en el president del parlament i va fer una important contribució al procés de discussió de la unió amb Suècia. Es va mantenir com a representant al Parlament de Noruega (Stortinget) fins a 1825.

## Darrers anys

Del 1828 fins a la seva mort va ser inspector de duanes a Bergen. També va ser membre del consell municipal de Bergen de 1837 a 1841, i va participar en la fundació del Bergen Savings Banks, del que en va ser president durant molts anys.

## Llegat

L'arxiu privat de Christie als Arxius Nacionals contenen sis paquets de correspondència i notes. La seva estàtua es troba actualment al Museu de Bergen, que va fundar el 1825 i hi va treballar durant més de 20 anys. Una estàtua seva de l'escultor noruec Kristian Blystad va ser erigida el 1989 davant el Stortinget en ocasió del 175è aniversari de la Constitució.

## Referències

* ↑ «Wilhelm Frimann Koren Christie». Eidsvoll 1814. [Consulta: 1r maig 2017].
* ↑ Wilhelm Frimann Koren Christie (Store norske leksikon)
* ↑ Wilhelm Frimann Koren Christie (Stortinget)
* ↑ «Tidlegare fylkesmenn (Fylkesmannen i Hordaland)». Arxivat de l'original el 2009-08-25. [Consulta: 22 gener 2019].
* ↑ Wilhelm Frimann Koren Christie, utdypning (Store norske leksikon)
* ↑ Kristian Blystad (Store norske leksikon)
Càrrecs públics :
| Precedit per: Georg Sverdrup, Christian Magnus Falsen, Christian A. Diriks, Jens S. Fabricius, Diderik Hegermann, Peder Anker | President del Storting 1814-1816, 1818 | Succeït per: Ingelbrecht Knudssøn, Carsten Tank, Christian Magnus Falsen, Andreas Arntzen, Valentin C. W. Sibbern |